**Csongrád Város Polgármesterétől**

Száma: Önk/11-11/2020.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2020. október 29-ei ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2020. szeptember 24-ei*** *(rendes),* ***szeptember 30-ai*** *(rendkívüli) és az* ***október 16-ai*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**89/2020. (IX.24.)** napirend elfogadása, ***intézkedést nem igényel***

**90/2020. (IX.24.)** Javaslat Csongrád Városi Önkormányzat és Csépa Község Önkormányzat közötti feladat - ellátási szerződés megkötésére, fogászati egészségügyi alapellátás és iskolafogászati ellátás vonatkozásában.

***A döntés megküldésre került Csépa Község Önkormányzata részére.***

**91/2020. (IX.24.)** Csatlakozás a BURSA Hungarica Felsőoktatási Önkormányzati Ösztöndíjpályázat 2021. évi fordulójához, és tájékoztató az előző évi forduló eredményeiről

***A csatlakozási nyilatkozat továbbítva az Innovációs és Technológiai Minisztérium részére.***

**92/2020. (IX.24.)** Javaslat: Csongrád Városi Önkormányzat Képviselő-testülete Felsőoktatási Ösztöndíjpályázat szabályzatának megalkotására

***Az aláírt szabályzat kihirdetésre került a Városháza hirdetőtábláján, Csongrád város honlapján és a városi médiumokban.***

**93/2020. (IX.24.)** Síp iskola (6640 Csongrád, Dob u. 4-8. Hrsz.: 699) fejlesztésének támogatása

***A határozat megküldésre került a kérelmező Diana Szakképző Iskola részére. Az épület tervezése folyamatban van.***

**94/2020. (IX.24.)** Beruházási hitelfelvétel TOP-2.1.1-15-CS1-2016-0003 azonosító számú Barnamezős területek rehabilitációja tárgyú projekt önrész biztosításához

***A vonatkozó szerződések és a felhatalmazó levelek aláírása, valamint a kormányengedély iránti kérelem benyújtása megtörtént.***

**95/2020. (IX.24.)** a Csongrád város vízi közműveinek 2021-2035. Gördülő Fejlesztési Terve jóváhagyása

***A Fejlesztési Terv megküldésre került az Alföldvíz Zrt. részére.***

**96/2020. (IX.24.)** a Batsányi János Gimnázium előtti közterület rendezése

***A Gimnázium épülete előtti 5 darab fenyőfa eltávolítására – a tanítást nem zavarva - az őszi szünetben kerül sor, azt követően kezdik meg a szobor környezetének parkosítását.***

**97/2020. (IX.24.)** Lejárt határidejű határozatokról tájékoztatás ***Intézkedést nem igényel***

**98/2020. (IX. 24.)** Javaslat az I. sz. fogászati körzet praxisjogának átadására, a feladat ellátását biztosító, feladat-ellátási szerződés megkötésére

***A feladat-ellátási szerződés további szakmai egyeztetéseket követően, a képviselő-testület 2020. szeptember 30-ai ülésén került elfogadásra.***

**99/2020. (IX.24.)** Javaslat Díszpolgári Cím adományozására

***A Képviselő-testület 2020. évben nem adományozott Díszpolgári címet.***

**100-101/2020. (IX.24.)** a PRO URBE-CSONGRÁD Díj és a Város Közösségéért Díj adományozása.

***A kitüntetések a 2020. október 23-ai városi ünnepség keretében kerülnek átadásra.***

**102/2020. (IX.24.)**  Tóth Béla szobrászművész felterjesztése Munkácsy-díjra

***Megkerestük Gyula város Önkormányzatát, az Ópusztaszeri Nemzeti Emlékparkot és a Kincsem Parkot, hogy ajánlásaikkal csatlakozzanak városunk felterjesztéséhez, melyet novemberben továbbítunk az Emberi Erőforrások Minisztériumába***.

**103/2020. (IX.30.)**  napirend elfogadása, ***intézkedést nem igényel***

**104/2020. (IX.30.)**  a Csongrádi Víz-és Kommunális Nonprofit Kft. és az FBH NP Kft. banki finanszírozási szerződéseinek módosítása

***A határozatban foglaltak végrehajtásra kerültek.***

**105/2020. (IX.30.)**  A Csongrád Televízió Kft. ügyvezetőjének lemondása, új ügyvezető megbízása

*A munkáltatói intézkedések megtörténtek.*

**106/2020. (IX.30.)**  Javaslat az I. sz. fogászati körzet praxisjogának átadására, a feladat ellátását biztosító, feladat-ellátási szerződés megkötésére *(szóbeli előterjesztés)*

***A feladat-ellátási szerződés aláírásra került.***

**107/2020. (X.16.)**  napirend elfogadása, ***intézkedést nem igényel***

**108/2020. (X.16.)**  Javaslat Csongrád Városi Önkormányzat által működtetett III. sz. felnőtt háziorvosi körzet praxisjog átadására és a feladat-ellátási szerződés megkötésére

***A feladat-ellátási szerződés az érintettek által aláírásra került.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2020. szeptember 24-ei*** *(rendes),* ***szeptember 30-ai*** *(rendkívüli)* és az***október 16-ai*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2020. október 21.

 Bedő Tamás

 polgármester